Att. — non-stoich. — 345/4
Region: Attica (IG I-III) — Attica

καταδε εμισθωσαν αιξωνεις την φελλειδα αυτοκλει αυτεου και αυτεαι αυτοκλεους τετταρακοντα ετη εκατον πεντηκοντα δυοιν δραχμων εκαστον τον ενιαυτον. εφ ωιτε και φυτευοντας και αλλον τροπον ον αν βουλωνται την δε μισθωσιν αποδιδοναι του εκατομβαιωνος μηνος εαν δε μη αποδιδωσιν ειναι ενεχυρασιαν αιξωνευσιν και εκ των ωραιων των εκ του χωριου και εκ των αλλων απαντων του μη αποδιδοντος. μη εξειναι δε αιξωνευσιν μητε αποδοσθαι μητε μισθωσαι μηδενι αλλωι εως αν τα τετταρακοντα ετη εξελθει. εαν δε πολεμιοι εξειργωσι η διαφθειρωσι τι ειναι αιξωνευσιν των γενομενων εν τωι χωριωι τα ημισεα. επειδαν δε τα τετταρακοντα ετη εξελθει παραδουναι τους μεμισθωμενους την ημισεαν της γης χερρον και τα δενδρα ος αν ει εν τωι χωριωι αμπελουργον δ επαγειν αιξωνεας τοις ετεσι τοις τελευταιοις πεντε. χρονος αρχει της μισθω του δημητριου καρπου ευβουλος αρχων του δε ξυλινου ο μετ ευβουλον την δε μισθωσιν αναγραψαντας ειστηλας λιθινας τους ταμιας τους επι δημοσθενους δημαρχου στησαι την μεν εν τωι ιερωι της ηβης ενδον την δ εν τει λεσχει και ορους επι τωι χωριωι μη ελαττον η τριποδας εκατερωθεν δυο. και εαν τις εισφορα υπερ του χωριου γιγνηται εις την πολιν αιξωνεας εισφερειν εαν δε οι μισθωται εισενεγκωσι υπολογιζεσθαι εις την μισθωσιν. την δε γην την εκ της γεωρυχιας μη εξειναι εξαγειν μηδενι αλλ η εις αυτο το χωριον. εαν δε τις ειπει η επιψηφισει παρα τασδε τας συνθηκας πριν τα ετη εξελθειν τα τετταρακοντα ειναι υποδικον τοις μισθωταις της βλαβης. ετεοκλης σκαωνος αιξωνευς ειπεν επειδη οι μισθωται της φελλειδος αυτοκλης και αυτεας συνχωρουσιν ωστε εκκοψαι τας ελαας αιξωνευσιν ελεσθαι ανδρας οιτινες μετα του δημαρχο και των ταμιων και το μισθωτο αποδωσονται τας ελαας τωι το πλειστον διδοντι του δε ευροντος αργυριου λογισαμενοι επι δραχμει τον τοκον τον ημυσυν αφελειν απο της μισθωσεως και ενγραψαι εν ταις στηλαις τοσουτωι ελαττω την μισθωσιν του δε αργυριο της τιμης των ελαων λαμβανειν αιξωνεας τον τοκον τον δε πριαμενον τας ελαας εκκοψαι επειδαν ανθιας τον καρπον κομισηται τον μετ αρχιαν αρχοντα προ το αροτο. και μυκητας καταλιπειν μη ελαττον η παλαστιαιους εν τοις περιχυτρισμασιν οπως αν αι ελααι ως καλλισται και μεγισται γενωνται εν τουτοις τοις ετεσι. οιδε ηιρεθησαν αποδοσθαι τας ελαας ετεοκλης ναυσων αγνοθεος.